 Intaas ka dib waxa halkaasi ka hadashay Wasiirka Maaliyadda Somaliland marwo Samsam Cabdi Adaan, waxaanay tidhi Heshiiskii dekadda Berbera ee aynu la galnay Shirkadda DP World ayaa waxa uu heshiiskaasi dhigayey in marka ay dekadda la wareegayaan sanadka cusub ee 2017-ka inay bixiyaan 10 milyan oo doolar, markaa anaguna bajadka sanadkan 2017-ka ayaanu ku darnay oo 10 milyan ee doolar shan milyan oo ka mid ah waa kuwaa imika keenay oo waxay soo mariyeen Dahabshiil oo aanu aad ugu mahadnaqayno run ahaantii sida wanaagsan ee muwaadinimada leh ee ay noo soo gaadhsiiyeen iyaguna, 5 milyan ee doolar ee kalena way keenayaan dhawaan Insha Allaah. 